اینگیلتره‌ده آنایاسا محکمه‌سی، باش ناظیر بوریس جانسونون پارلامنتی تعطیل ائتمه قراری‌نین حقوقا ضد اولدوغونا حؤکم ائتدی.
اوی بیرلیگی ایله قبول ائدیلن قراردا اوّلجه مسئله‌نین محکمه ساحه‌سینه دوشدوگو قئید اولونوب. بو حؤکمون آردیندان تاخیره سالما قراری‌نین حقوقی طرفی اوزرینده دایانیلیب.
بو نورمال بیر تاخیره سالما دئییل. پارلامنتین رولونو یئرینه یئتیرمه‌سینی مانع اولدو". ایفاده‌سی ایستیفاده ائدیلن حؤکمده، بریکسیت ( اینگیلیستانین آوروپا بیرلیگیندن آیریلماسی) کیمی اؤلکه اوچون اهمیت‌لی مسئله‌لرده پارلامنتین سؤز سؤیلمک حاقینا قئید ائدیلیب.
تاخیره سالما قراری‌نین پارلامنتی 5 هفته ایجلاس کئچیرمه‌دن ساخلادیغی قئید ائدیله‌رک، پارلامنتین کئچمیشده فوق ا‌لعاده حال‌لاردا تعطیل ائدیلمه‌سینه دقت چکیلدی.
حؤکمده،
تعطیل قراری، قانونی بیر سبب اولما‌دان پارلامنتین یاساما اورقانی کیمی آنایاسانین وظیفه‌سینی یئرینه یئتیرمه‌سینی انگلله‌یه‌جک بیر تأثیره مالیک اولماسی وضعیتینده غیری-قانونی‌دیر. پارلامنتین 5 هفته تعطیل ائدیلمه‌سی‌نین نه اوچون لازیم اولدوغو باره‌ده محکمه‌یه اساس وئرمه‌دی. قرارین (بو حالدا) قانون‌سوز اولدوغو نتیجه‌سینه گلمک مجبوریتیندییک". ایفاده‌سینه یئر وئریلیب.
جانسونون پارلامنتی تعطیل ائتمک مسئله‌سینده کرالیچه II. الیزابت‌ه تقدیم ائتدیگی دلیلی‌نین غیری-قانونی اولدوغو ایفاده ائدیله‌رک تعطیل قراری یوخ حؤکمونده ساییلیب.
حؤکمون آردیندان پارلامنتین یئنی‌دن توپلانماسی لازیم‌دیر.
